**МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА НА ОФЕРТАТА**

1. **Критерий за възлагане**

Обществената поръчка се възлага въз основа **на „икономически най-изгодна оферта”.** Икономически най-изгодната оферта се определя въз основа на критерий за възлагане **„оптимално съотношение качество/цена“** по чл.70 ал.2 т.3 от ЗОП.

**2. Методика за определяне на комплексна оценка**

2.1. Настоящата методика съдържа указания за определяне на комплексната оценка на всяка оферта, в т.ч. показателите, броя точки за всеки от тях при изчисляване на комплексната оценка, както и указания за определяне на оценката по всеки показател.

2.2. Комисията прилага методиката по отношение на офертите на участниците, които не са отстранени от участие в процедурата и които отговарят на обявените от възложителя изисквания за лично състояние и критерии за подбор. В случай, че участник представи техническо предложение, което не отговаря на изискванията на възложителя, посочени в Техническата спецификация, на действащото законодателство, на съществуващите стандарти или технически изисквания – ако има такива, се отстранява от участие и офертата му не се допуска до оценка и класиране.

2.3. Крайното класиране на допуснатите до оценка оферти се извършва в низходящ ред на база получената за всяка оферта комплексна оценка (КО). Офертата, получила най-голям брой точки, се класира на първо място.

2.4. В случай че комплексните оценки на две или повече оферти са равни, за икономически най-изгодна се приема тази оферта, която е получила по-висока оценка по показателя с най-висока относителна тежест. При условие, че и оценките по този показател са равни, за икономически най-изгодна се приема тази оферта, в която се предлага най-ниска цена. В случай, че офертата не може да се определи по този ред, Комисията провежда публично жребий за определяне на изпълнител между класираните на първо място оферти.

2.5. В случай че при прилагането на посочените по-долу формули се получи дробно число, резултатите се закръгляват до втория знак след десетичната запетая.

1. **Комплексна оценка**
   1. **Комплексната оценка (КО) се определя на база следните показатели:**

|  |  |  |
| --- | --- | --- |
| **Показател**  (наименование и означение) | **Максимален брой точки по показателя** | **Относителна тежест в КО** |
| 1. Срок на изпълнение - срок на доставка, монтаж и въвеждане в експлоатация (СИ) | 60 | 0.60 |
| 2. Предложена цена (ПЦ) | 40 | 0.40 |

* 1. Формулата, по която се изчислява комплексната оценка на участника, е:

**КО = СИ х 0.60 + ПЦ х 0.40**

където:

**КО** е комплексната оценка на n-тия участник;

**СИ**e оценката на n-тия участник по показател **Срок за изпълнение**;

**ПЦ** e оценката на n-тия участник по показател **Предложена цена**;

**Максималната стойност на Комплексната оценка (КО) е 100 т.**

1. **Начин за определяне на оценката по всеки показател:**
   1. **Определяне на оценката по показателя „Срок на изпълнение“ (СИ)**

**Максималният брой точки по показател СИ е 100 точки**

**(СИ) Срок на изпълнение - срок на доставка, монтаж и въвеждане в експлоатация:**

Максимален брой точки получава офертата, която е предложила най-кратък срок за изпънение в календарни дни, считано от датата на подписване на договора.

**Минимален предложен срок**

**СИ = ------------------------------------------------ х 100 точки**

**Срок, предложен от участника**

Най-краткият предложен срок от участник, допуснат до класиране, се разделя на срока, предложен от съответния участник, който се оценява и резултатът се умножава по 100 (сто) точки. Ако двама участници са предложили един и същи срок, те получават равен брой точки по този показател. Ако този срок е най-краткият, и двамата получават максималния брой точки по този показател.

* 1. **Определяне на оценката по показателя „Предложена цена“**

Най-ниската предложена цена от кандидат, допуснат до класиране, се разделя на цената, предложена от съответния кандидат, който се оценява и резултатът се умножава

по 100 (сто) точки.

**минимална предложена цена**

**ПЦ =\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ х 100 точки**

**цена, предложена от кандидата**

където „минималната предложена цена без ДДС” е най-ниската предложена цена от кандидат, допуснат до класиране; „цената, предложена от кандидата” е цената, предложена от конкретен кандидат (в лева без ДДС).